Nr………………/……………….2023

**Aprob.**

**SECRETAR DE STAT**

**Ionel Florian LIXANDRU**

**Către Inspectoratul Școlar Județean/Inspectoratul Școlar al Municipiului București**

**În atenţia d-nei/d-lui inspector școlar general**

**d-nei/d-lui inspector pentru activități extrașcolare**

**d-nei/d-lui director al Palatului Copiilor/Palatului Național al Copiilor**

Referitor la concursurile naționale organizate de Ministerul Educației în parteneriat cu alte instituții, cuprinse în Calendarul Activităților Educative Naționale și Internaționale cofinanțate de Ministerul Educației 2023, vă comunicăm următoarele:

1. **CONCURSUL NAȚIONAL DE PROIECTE DE MEDIU**

* etapa județeană se va organiza până la 30 mai 2023; Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/1\_YZDVXt3wmLeJiCEy2G\_kF8IgS1\_h7yJciAjOVDNheo/edit?usp=sharing

* etapa națională va avea loc în luna iulie 2023, tabăra Muncel, județul Iași.

1. **CONCURSUL PENTRU SĂNĂTATE ȘI PRIM AJUTOR „SANITARII PRICEPUȚI” –** gimnaziu

* etapa județeană se va organiza până la 30 mai 2023
* etapa națională va avea loc în luna iulie 2023, în județul Brașov.

1. **CONCURSUL NAȚIONAL „TINERE CONDEIE”**

* etapa județeană: martie – mai 2023.Vă rugăm să transmiteți lucrările elevilor calificați la etapa națională până la data de **10 mai 2023**, în vederea jurizării acestora și stabilirii laureaților finali, dintre care vor fi selectați circa 50 de elevi participanți la tabăra de profil, care va avea loc în luna august, la Călimănești, județul Vâlcea. Din fiecare județ se califică maximum 20 de elevi (respectiv 60 de elevi din Municipiul București), jurizarea urmând a avea loc în perioada 15 mai - 10 iunie 2023. Plicurile cu lucrările elevilor calificați vor fi transmise la Școala Gimnazială nr. 280, București (Strada Gheorghe Donici nr. 4A, sector 5, București), în atenția d-nei profesor Anca Oprea.
* etapa națională: luna august, la Călimănești, județul Vâlcea.

Pentru a se asigura o maximă obiectivitate a jurizării, se mențin regulile de secretizare din anii trecuți. Niciun elev nu își semnează produsele; pe fiecare lucrare elevul autor își va trece doar un motto, la liberă alegere, pe prima pagină, în colțul din dreapta sus. Toate lucrările din județ vor fi expediate într-un singur plic A4; acesta va conține toate lucrările (cu motto) și câte un plic A5 sigilat pentru fiecare elev. Fiecare plic A5 conține o listă cu titlurile lucrărilor respectivului elev, motto-ul său, numele si prenumele, clasa, școala, localitatea.

1. **CONCURSUL NAȚIONAL DE REVISTE ȘCOLARE**

* etapa județeană: aprilie 2023.Vă rugăm să transmiteți revistele calificate la etapa națională (câte 2 numere din fiecare revistă) până la data de 6 mai 2023, în vederea jurizării acestora și stabilirii laureaților finali. Dintre aceștia vor fi selectați circa 50 de participanți la tabăra de profil. La etapa națională se califică **maximum10 reviste/județ**, jurizarea urmând a avea loc în perioada 1 – 15 mai 2023. În cazul în care veți expedia mai mult de 10 reviste școlare, cele de la poziția 11 în jos nu vor intra în evaluare. Plicurile cu revistele calificate vor fi transmise la Palatul Național al Copiilor București (B-dul Tineretului nr. 8 - 10, sector 4, București), în atenția d-nei profesor Cristina Vasiliu.
* etapa națională: iulie 2023, Muncel, jud. Iași.

1. **CONCURSUL NAȚIONAL „PRIETENII POMPIERILOR”**

Având în vedere că în anul 2024 va avea loc etapa internațională a concursului, în 2023 se va organiza etapa națională, pentru stabilirea loturilor care vor participa la etapa internațională. Concursul național „Cu viața mea apăr viața” se va organiza doar până la etapa județeană.

* etapa județeană: perioada mai - iunie 2023; etapa se desfășoară cu condiția prezenței a minimum trei echipe de băieți/mixte și a trei echipe de fete. Clasamentul și documentele aferente acestei faze vor fi transmise scanat la adresa de e-mail catalina.chendea@gmail.com, până la data de 12 iunie 2023, în vederea preselecției pentru etapa națională.
* etapa națională va avea loc în luna iulie, la Rm. Vâlcea, județul Vâlcea.

1. **CONCURSUL NAȚIONAL „EDUCAȚIE RUTIERĂ, EDUCAȚIE PENTRU VIAȚĂ”**

* etapa județeană: perioada mai – iunie 2023. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/1UdhvcHLLDOoacsqz3zX9GIZlYcLa-HiAt2VGzIqQCGY/edit?usp=sharing

Aceste echipaje se califică la etapa națională a concursului.

* etapa națională: iulie 2023, Buzău, județul Buzău.

1. **CONCURS INTERNAȚIONAL „TINERI ÎN PĂDURILE EUROPEI/YOUNG PEOPLE IN EUROPEAN FORESTS - YPEF”**

* etapa județeană: aprilie 2023 (la sediile palatelor copiilor);
* preselecția națională: mai 2023 (la sediile Direcțiilor Silvice județene din cadrul RNP – Romsilva);
* etapa națională: iulie 2023, Parcul natural Vânători, Neamț.

1. **CONCURSUL NAȚIONAL DE PROIECTE ANTIDROG „ÎMPREUNĂ”**

* februarie - martie 2023: diseminarea informației în unitățile cu învățământ liceal și înscrierea la concurs;
* martie - mai 2023: implementarea proiectelor înscrise;
* iunie 2023: jurizarea si premierea proiectelor. Componența echipajelor clasate pe locul I la etapa județeană și datele de contact ale profesorilor coordonatori vor fi înscrise on-line în tabelul google disponibil la:

https://docs.google.com/spreadsheets/d/1pi61prPD-qQdIf0BkeT8hpev10EQse\_vfKegRNUq02Y/edit?usp=sharing

**Director General,**

**Mihaela Tania IRIMIA**

**Director**

**Eugen STOICA**

**Șef Serviciu**

**Liana Maria MITRAN DUȚU**

Inspector

Cătălina Chendea